b'\n_START_ARTICLE_\nAmerican International Group\n_START_SECTION_\nHistorikk\n_START_PARAGRAPH_\nAIGs historie g\xc3\xa5r tilbake til 1919 da Cornelius Vander Starr \xc3\xa5pnet et forsikringskontor i Shanghai. Starr var den f\xc3\xb8rste vestlige i Shanghai som solgte forsikring til kineserne. Da det viste seg at dette gikk veldig bra utvidet han driften til resten av Asia, Latin-Amerika, Europa og Midt\xc3\xb8sten._NEWLINE_I 1962 overlot Starr ledelsen av den lite suksessfulle amerikanske delen av selskapet til Maurice R. \xc2\xabHank\xc2\xbb Greenberg. Greenberg endret selskapets fokusomr\xc3\xa5de i USA fra personforsikring til bedriftsmarkedet, hvor marginene var st\xc3\xb8rre. Selskapet solgte forsikring gjennom meglere istedenfor gjennom egne ansatte, for \xc3\xa5 holde nede de faste driftsutgiftene. I 1968 etterfulgte Greenberg Starr som leder for hele konsernet, en stilling han satt i frem til februar 2005, da han ble tvunget til \xc3\xa5 avg\xc3\xa5 som leder etter anklager fra statsadvokat Eliot Spitzer i New York om bedrageri samt andre straffbare forhold._NEWLINE_6. april 2006 kunne den nye toppsjefen, Martin J. Sullivan, kunngj\xc3\xb8re at AIG var Manchester Uniteds nye tr\xc3\xb8yesponsor gjennom en rekordstor avtale over fire \xc3\xa5r._NEWLINE_I 2008 er Robert B. Willumstad daglig leder og styreleder.\n_START_SECTION_\nKrise i 2008\n_START_PARAGRAPH_\nI september 2008 ba AIG den amerikanske Federal Reserve om en kortsiktig kreditt p\xc3\xa5 rundt 40 milliarder dollar. Dette ble innvilget noen dager etter, men i mellomtiden hadde Lehman Brothers g\xc3\xa5tt konkurs, og krisen i amerikansk \xc3\xb8konomi blitt langt mer alvorlig. Kreditten ble hevet til inntil 85 milliarder dollar, med tosifret rente, mot at den amerikanske stat overtok 79,9 prosent av eierskapet i selskapet og med vetorett vedr\xc3\xb8rende avkastningsutbetalingers st\xc3\xb8rrelse.\n_START_SECTION_\nKonsernet\n_START_PARAGRAPH_\nAIG eier ILFC, verdens st\xc3\xb8rste flyleasingselskap. Selskapet eier flere hundre fly, fra Airbus A319 til Boeing 747._NEWLINE_Gjennom ulike underavdelinger eier AIG ca. 62% av 21st Century Insurance Group (se http://finance.yahoo.com/q?s=TW)   _NEWLINE_AIG har direkte eierskap i 9,9% of PICC.  I tillegg har forskjellige underselskaper eierandeler her som gir AIG reell kontroll over 19,8%.   _NEWLINE_AIG eier Stowe Mountain Resort og en privat golfbane i Vermont. Forbindelsen hit startet i 1946 da firmaets grunnlegger C. V. Starr gjorde en investering her. Dette er den eneste skivirksomheten AIG er involvert i._NEWLINE_Fra mai 2007 har AIG ogs\xc3\xa5 v\xc3\xa6rt majoritetseier i Bulgarian Telecommunications Company og den tredje st\xc3\xb8rste bulgarske mobiloperat\xc3\xb8ren, Vivate._NEWLINE_Selskapet er hovedsponsor for det engelske fotballaget Manchester United.\n_START_SECTION_\nN\xc3\xb8kkeltall\n_START_PARAGRAPH_\nOmsetningen i 2007 var p\xc3\xa5 110 milliarder dollar (tilsvarende 630 milliarder norske kroner), 8,9 milliarder dollar (tilsvarende 51 milliarder norske kroner) og 5,4 milliarder dollar (tilsvarende 31 milliarder norske kroner) i nettoresultat.'